РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 6

от дистанционното заседание чрез видеоконферентна връзка на Комисия „Съдебна карта, натовареност и съдебна статистика” към Съдийската колегия на Висшия съдебен съвет,
проведено на 15 май 2020 г.

Днес, 15 май 2020 г. от 10,30 часа, се проведе дистанционно заседание чрез видеоконферентна връзка на Комисия „Съдебна карта, натовареност и съдебна статистика”  към Съдийската колегия на Висшия съдебен съвет, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
                                   ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА
БОРЯНА ДИМИТРОВА - отсъства 
ДРАГОМИР  КОЯДЖИКОВ 
КРАСИМИР  ШЕКЕРДЖИЕВ  

От администрацията на Висшия съдебен съвет присъстват експертните сътрудници към комисията: Красимира Василева – началник отдел „ПОНД“ в дирекция  „Правна“ и Галина Хаджиева – старши експерт в отдел „САОД“ в дирекция „ИТСС“.

Заседанието протече при следния дневен ред :

1. Предложение за изменение на Правилата за работа на Съдийска колегия на Висшия съдебен съвет.

2. Обобщена информация във връзка с изпълнение на решение по т. 2 от протокол № 5/ 24.04.2020 г. от заседание на КСКНСС.

3. Предложение от съдия Мариета Неделчева – национално лице за контакт в НСММСНДРБ относно създаване на нови статистически шифри на молбите за правна помощ и други правни инструменти за международно сътрудничество по наказателни дела във връзка с направеното предложение за изменение и допълнение на ПАС.
(Писмо вх.№ ВСС-2438/02.04.2020 г.)

4. Отчет на КСКНСС за дейността през 2019г. 

5. Писмо от административния ръководител на РС – Червен бряг относно код за разпределение на наказателни дела по чл.355 НК в ЦСРД.
(Писмо вх.№ ВСС-4217/29.04.2020 г.)

	
По дневния ред: 

1.ОТНОСНО: Предложение за изменение на Правилата за работа на Съдийска колегия на Висшия съдебен съвет.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

1.1. ПРИЕМА да предложи на Съдийската колегия на Висшия съдебен съвет следните изменения в чл. 22, ал. 2 от Правилата за работа на Съдийската колегия на Висшия съдебен съвет:
В чл. 22, ал. 2 от Правилата за работа на Съдийската колегия на Висшия съдебен съвет  т. 5 се отменя.
В чл. 22, ал. 2 от Правилата за работа на Съдийската колегия на Висшия съдебен съвет т. 6 се отменя.
	
Мотиви: Дейността на Съдийската колегия (СК) на ВСС се подпомага от постоянни комисии, които са нейни помощни органи. Броят и видът на комисиите е уреден в ЗСВ, Правилника за организация на дейността на ВСС и неговата администрация и Правилата за работа на СК на ВСС (приети с решение на СК на ВСС по протокол № 7/07.06.2016 г., изм. и доп. с решение на СК на ВСС по протокол № 8/27.02.2018 г., изм. с решение на СК на ВСС по протокол № 31/23.10.2018 г., изм. и доп. с решение на СК на ВСС по протокол № 34 от 06.11.2018 г. , изм. и доп. с решение на СК на ВСС по протокол № 17 от 28.05.2019 г., изм. и доп. с решение на СК на ВСС по протокол № 11 от 31.03.2020 г.​), като комисиите, които задължително се създават към пленума и колегиите са уредени изрично в ЗСВ, а останалите комисии са предвидени в правилата за работа на колегиите.
Комисия „Съдебна карта, натовареност и съдебна статистика“ към СК на ВСС (КСКНСС) е постоянно действаща комисия, чийто правомощия са регламентирани в Правилата за работа на СК на ВСС и Вътрешните правила за работа на КСКНСС (приети с нейно решение по протокол № 23/06.07.2016 г., изменени и допълнени с решение по протокол № 31/01.11.2017 г. ). 
От момента на нейното конституиране, водеща задача на комисията е била приемането и предлагането на решения, имащи за цел създаване на равномерна натовареност на съдебните органи, нейното правилно отчитане, както и преодоляване на неравномерната натовареност на магистратите.
Особено отчетливата през последните 10-15 години тенденция на дисбаланс в натовареността в рамките на ОСВ от едно ниво, свързана обективно с трайни демографски и социално-икономически процеси в страната, несъмнено не може да бъде превъзмогната с единични мерки.  Допустимите към този момент законови средства за преодоляване на диспропорцията по екстензивен начин се ограничават в следните основни направления: преместване на щатове /заети и незаети/ и преразпределение на дела /чрез изменение на правилата за подсъдност, въвеждане на алтернативни способи за уреждане на спорове, вкл.и рационализиране на процесуални правила за ускоряване на съдебните производства/. Интензивните мерки включват всички възможности на електронното правосъдие, които са инициирани и се изпълняват от ВСС и към този момент. Всички тези мерки следва да се прилагат, независимо от окончателния вариант, приет от  СК на ВСС за реформа на съдебната карта /предвид решение на СК по т. 19 от Протокол 31 от 01.10.2019 г. за начина на провеждане на реформа на съдебната карта/.
Съгласно чл. 22, ал. 2, т. 5 и т. 6 от Правилата за работа на СК на ВСС, част от правомощия на КСКНСС включват:
 5. съобразно анализ на отчетената степен на натовареност на съдиите и съдилищата в случаите на закриване на съдилища или при намаляване на числеността на длъжностите в тях, предлага на Съдийската колегия, след получаване на становище от Комисията по атестирането и конкурсите, решения за разкриване на съответните длъжности в друг, равен по степен съд, по възможност в същия апелативен район, които да бъдат внесени за разглеждане от Пленума на ВСС; 
6. съобразно анализ на отчетената степен на натовареност на съдиите и съдилищата предлага на Съдийската колегия, след получаване на становище от Комисията по атестирането и конкурсите, решения за трансформиране на свободни щатни длъжности, разкриване на нови и съкращаване на незаети длъжности за съдии, административни ръководители и заместници на административните ръководители, които да бъдат внесени за разглеждане от Пленума на ВСС.“ 
Правомощията на КАК са очертани в чл. 38 от ЗСВ, в приетите от Колегията Правила за работа на Съдийската колегия на ВСС и Вътрешните правила за организация на дейността на КАК (приети  с решение на СК на ВСС с решение по пр. № 18/04.10.2016 г., изм. и допълнени с решение на СК на ВСС по протокол № 2 от 22.01.2019 г.)
Съгласно цитираните разпоредби, КАК предлагат на СК на ВСС проекти за решения относно броя на съдиите, прокурорите, следователите, както и на административните ръководители и техните заместници; назначаването, повишаването в ранг или в длъжност и освобождаването на съдии, прокурори и следователи; назначаване и освобождаване на административните ръководители и техните заместници с изключение на председателите на върховните съдилища и главния прокурор; придобиване на статут на несменяемост.
Част от  управлението на човешките ресурси в съдебната система представляват дейностите свързани с процедурите за преназначаване на магистрати чрез прилагане разпоредбата на чл.194 от ЗСВ, както и за оптимизиране на щатната численост чрез съкращаване и разкриване на длъжности в съдилищата. 
Тези дейности се осъществяват от КАК, но са предвидени и като правомощия на КСКНСС след получаване на становище от КАК, по силата на чл. 22, ал. 2, т. 5 и т. 6 от Правилата на СК на ВСС. 
Припокриването на правомощия на двете комисии не е пречка от правно естество за реализирането им, доколкото тяхната дейност е помощна и от гледна точка на ЗСВ и подзаконовите нормативни актове не съществува ограничение относно вносителя на предложения за взимане на решения от компетентността на съдийската колегия. 
Отчитайки приетите със ЗИД на ЗСВ  (обн., ДВ, бр.11/07.02.2020 г.) промени в Закона за съдебната власт в частта относно атестирането и статута на КАК при СК на ВСС, следва да се приеме, че е по-целесъобразно осъществяването на правомощията за отправяне на предложения относно оптимизация на заетия и незаетия щат в съдилищата  да бъде осъществявано от Комисията по атестирането и конкурсите. Настоящото предложение не отменя ангажираността на КСКНСС да отправя предложения в тази насока в случаите, когато намери за необходимо с оглед балансиране на натовареността в съдилищата

1.2. Внася предложенията по т. 1.1. за разглеждане в заседание на Съдийската колегия на Висшия съдебен съвет, насрочено за 19.05.2020 г., като предлага на Съдийската колегия на Висшия съдебен съвет да приеме следните решения: 

ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ОТМЕНЯ т. 5 от ал. 2 на чл. 22  от Правилата за работа на Съдийската колегия на Висшия съдебен съвет.

 2. ОТМЕНЯ т. 6 от ал. 2 на чл. 22 от Правилата за работа на Съдийската колегия на Висшия съдебен съвет.

2. ОТНОСНО: Обобщена информация във връзка с изпълнение на решение по т. 2 от протокол № 5/ 24.04.2020 г. от заседание на КСКНСС.

Комисия "Съдебна карта, натовареност и съдебна статистика"
       		 към Съдийската колегия на Висшия съдебен съвет  
Р Е Ш И:

  2.1. Приема Обобщена информация във връзка с изпълнение на решение по т. 2 от протокол № 5/24.04.2020 г. от заседание на КСКНСС.

2.2. Да се изиска от административните ръководители на районните, окръжните, военните, апелативните и административните съдилища предоставяне на поименна справка за всеки съдия относно:
- брой на всички изготвени съдебни актове, които слагат край на съдебното производство пред съответния орган за периода от 13.03.2020 г. до 13.05.2020 г. включително;
- брой на неизготвените съдебни актове до 13.05.2020 г. включително;
- ползван платен или неплатен годишен отпуск или отпуск поради временна загуба на работоспособност за периода от 13.03.2020 г. до 13.05.2020 г. включително;
-  дежурства в дни за периода от 13.03.2020 г. – 13.05.2020 г. включително;
- брой проведени съдебни заседания за периода от 13.03.2020 г. до 13.05.2020 г. включително.

3. ОТНОСНО: Предложение от съдия Мариета Неделчева – национално лице за контакт в НСММСНДРБ относно създаване на нови статистически шифри на молбите за правна помощ и други правни инструменти за международно сътрудничество по наказателни дела във връзка с направеното предложение за изменение и допълнение на ПАС. (Писмо вх.№ ВСС-2438/02.04.2020 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

3.1. Приема за сведение писмо вх. ВСС-2438/02.04.2020 г.  от Мариета Неделчева – национално лице за контакт в Националната съдебна мрежа за междуведомствено сътрудничество по наказателни дела на РБ.

3.2. Приема  доклада на Галина Хаджиева – старши експерт в отдел „Статистически анали и обработка на данни” в дирекция „ИТСС“, АВСС относно създаване на нов  код (шифър) за отчитане на делата по  Закона за Европейската заповед за защита (ЗЕЗЗ) и включването му в Номенклатурата на статистическите кодове по наказателни дела.

Мотиви: В Комисия „Съдебна, карта, натовареност и съдебна статистика“ е получено писмо от съдия Мариета Неделчева с предложение за създаване на нови статистически шифри за молбите за правна помощ и други правни инструменти за международно сътрудничество по наказателни дела. 
В Номенклатурата на статистическите кодове по наказателни дела съществуват съответни кодове (шифри), по които  се отчитат образуваните производства по съответните закони, а именно:
По Закона за екстрадицията и Европейската заповед за арест (ЗЕЕЗА) съществува шифър 2200 „Производство по ЗЕЕЗА“, разпределен в 29 група по натовареност;
По Закона за Европейската заповед за разследване (ЗЕЗР) е създаден нов  шифър 2250 „Производство по Закона за Европейската заповед за разследване (ЗЕЗР)“ , като същия не е разпределен  в група по натовареност.
По Закона за признаване, изпълнение и изпращане на актове за налагане на мерки за процесуална принуда, различни от мерките, изискващи задържане (ЗПИИАНМППРМИЗ) съществува шифър 2590 „Производство по искания по ЗПИИАНМППРМИЗ“, разпределен в 29 група по натовареност; 
По Закона за признаване, изпълнение и постановяване на актове за обезпечаване на имущество (ЗПИПАОИ) съществува шифър 2570 „Производство по искания по ЗПИПАОИД“, разпределен в 27 група по натовареност; 
По Закона за признаване, изпълнение и изпращане на решения за конфискация или отнемане и решения за налагане на финансови санкции (ЗПИИРКОРНФС) съществува шифър 2560 „Производство по искания по ЗПИИРКОРНФС“, разпределен в 27 група по натовареност; 
По Закона за признаване, изпълнение и изпращане на съдебни решения и решения за пробация с оглед упражняване на надзор върху пробационните мерки и алтернативните санкции (ЗПИИСРРПОУНПМАС) съществува шифър 2580 „Производство по искания по ЗПИИСРРПОУАС“, разпределен в 27 група по натовареност; 
По Закона за признаване, изпълнение и изпращане на съдебни актове за налагане на наказание лишаване от свобода или на мерки, включващи лишаване от свобода (ЗПИИСАННЛСМВЛС) е създаден нов шифър 2600 за ОС І-ва инстанция и шифър 7240 за АС, и двата с описание „Производство по ЗПИИСАННЛСМВЛС“. С решение по Протокол № 5/11.02.2020 г. Съдийската колегия на ВСС е изпратила решението за създаването на нови шифри на работната група по наказателни дела с оглед разпределянето им в група по законово основание и определяне на коефициент за тежест в Приложение № 2 към Правилата за оценка на натовареността на съдиите.
Единствено по Закона за Европейската заповед за защита (ЗЕЗЗ)  към момента в Номенклатурата на статистическите кодове няма код (шифър), под който да се завеждат тези дела.
В тази връзка Комисията  счита за правилно да се създаде нов код (шифър) 2260 с описание: „Производство по ЗЕЗЗ“ за отчитането на делата в Окръжен съд и  нов код (шифър) 7260 със същото описание за Апелативен съд, под който да се завеждат тези дела.

3.3. Внася проект на решение за допълнение в Номенклатурата на статистическите кодове по наказателни дела в заседанието на Съдийската колегия на Висшия съдебен съвет, насрочено за 19.05.2020 г., като предлага на Съдийската колегия на ВСС да приеме следните решения:

ПРОЕКТ	

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ

Р Е Ш И:

1. ДОПЪЛВА Номенклатурата на статистическите кодове по наказателни дела с нов код (шифър) 2260 за Окръжен съд І-ва инстанция и  с нов код (шифър) 7260 за Апелативен съд, и двата с описание „Производство по ЗЕЗЗ“. 

2. ВЪЗЛАГА  на отдел „Статистически анализ и обработка на данни“ в АВСС допълнението да бъде отразено в съответните материали и публикувани на интернет страницата на ВСС в раздел Комисия „Съдебна карта, натовареност и съдебна статистика“.

3. ДА СЕ УВЕДОМЯТ окръжните  и апелативните съдилища за решението по т. 1.

4. ДА СЕ УВЕДОМЯТ разработчиците на системите за управление на съдебните дела за отразяване на промяната в предмета на статистическите кодовете в съответните системи.

5. Решението по т.1 да се изпрати на работната група по наказателни дела сформирана към КСКНСС, с оглед разпределянето на новите шифри в група по законово основание и определяне на коефициент за тежест в Приложение № 2 към Правилата за оценка на натовареността на съдиите.

4. ОТНОСНО: Отчет на КСКНСС за дейността през 2019 г.

Комисия "Съдебна карта, натовареност и съдебна статистика"
       		 към Съдийската колегия на Висшия съдебен съвет  
Р Е Ш И:

4.1. Приема Доклад за дейността на Комисия „Съдебна карта, натовареност и съдебна статистика“ към Съдийската колегия на Висшия съдебен съвет  за 2019 г.

4.2. Докладът да се изпрати на Комисия по правни  въпроси към Пленума на ВСС, по компетентност.

5. ОТНОСНО: Писмо от административния ръководител на РС – Червен бряг относно код за разпределение на наказателни дела по чл.355 НК в ЦСРД. (Писмо вх.№ ВСС-4217/29.04.2020 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
5.1. Приема за сведение писмо вх. № ВСС-4217/29.04.2020 г. от административния ръководител на Районен съд – Червен бряг, както и изготвения в тази връзка доклад от Галина Хаджиева – експертен сътрудник към КСКНСС.

5.2. Приема да се допълни предмета на статистическите кодове(шифри) 1326 за районните съдилища и 51326 за въззивни дела в окръжните съдилища, и двата с описание „Престъпления против народното здраве“, като в колоната „Законов текст“ след „чл. 350, ал. 2 НК“ се добави текстът „и чл. 355 НК“. 

Мотиви: Във ВСС е получено писмо от административния ръководител на Районен съд – Червен бряг с искане за съдействие относно определяне на статистическия код, под който да бъдат разпределяни наказателните дела за престъпления по чл. 355 от НК във връзка с изменението на Наказателния кодекс (изм. и доп., ДВ бр. 23 от 2020 г., изм., бр. 28 от 2020 г.) поради настъпилата в страната извънредна епидемична обстановка.
В Номенклатурата на статистическите кодове по наказателни дела се установи, че не е създаден код (шифър), под който да се отчитат делата образувани за престъпления по чл. 355 от НК и преди промяната на НК, влязла в сила от 24.03.2020 г.
 В Номенклатурата на статистическите кодове по наказателни дела съществуват два шифъра, под които би могло се отчитат делата  образувани в районните съдилища по чл. 355 от НК, а именно: шифър 1325 „Престъпления против народното здраве“, под който се отчитат делата образувани по чл. 349а, чл. 350, ал. 1 и чл.350а от НК и шифър 1326 „Престъпления против народното здраве“, под който се отчитат делата образувани по чл. 350, ал. 2 от НК. Съответно под шифри 51325 и 51326 „Престъпления против народното здраве“ окръжните съдилища  отчитат възиивните дела по тези членове от НК.
Поради необходимостта от предприемане на бързи действия от страна на Висшия съдебен съвет новообразуваните дела по чл. 355 от НК да бъдат завеждане в деловодствата на органите на съдебнатавласт, както и образуваните до момента такива да бъдат правилно завеждани и отчитани Комисията реши  за районните съдилища делата по чл. 355 от НК да се завеждат и отчитат под шифър 1326 „Престъпления против народното здраве“. За окръжните съдилища, като въззивната инстанция делата по чл. 355 от НК да се завеждат и отчитат под шифър 51326 „Престъпления против народното здраве“.

5.3. Внася проект на решение за допълване предмета на статистическите кодове 1326 и 51326 в заседанието на Съдийската колегия на Висшия съдебен съвет, насрочено за 19.05.2020 г., като предлага на Съдийската колегия на ВСС да приеме следните решения:

ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ

Р Е Ш И:

1. ДОПЪЛВА предмета на статистическите кодове(шифри) 1326 за районните съдилища и 51326 за въззивни дела в окръжните съдилища, и двата с описание „Престъпления против народното здраве“, като в колоната „Законов текст“ след „чл. 350, ал. 2 НК“ се добави текстът „и чл. 355 НК“. 

2. ВЪЗЛАГА на отдел „Статистически анализ и обработка на данни“ в АВСС допълнението да бъде отразено в съответните материали и публикувани на интернет страницата на ВСС в раздел Комисия „Съдебна карта, натовареност и съдебна статистика“.

3. ДА СЕ УВЕДОМЯТ районните и окръжните съдилища за решението по т. 1.

4. ДА СЕ УВЕДОМЯТ разработчиците на системите за управление на съдебните дела за отразяване на промяната в предмета на статистическите кодовете в съответните системи.

5. Решението по т.1 да се изпрати на работната група по наказателни дела сформирана към КСКНСС, с оглед преценка на коефициента за тежест в Приложение № 2 към Правилата за оценка на натовареността на съдиите.

ПРЕДСЕДАТЕЛ НА
						КОМИСИЯ „СЪДЕБНА КАРТА,
НАТОВАРЕНОСТ И СЪДЕБНА 
СТАТИСТИКА“:    / п /     
	
                ДАНИЕЛА МАРЧЕВА